Ձնաբորբոս

Ձնաբորբոս, աշնանացան հացահատիկային բույսերի սնկային հիվանդություն։ Հարուցիչները Fusarium սեռի պարկավոր սնկերն են, որոնք սովորաբար վնասում են տերևները, և ամբողջ բույսը պատում սարդոստայնանման վարդագույն փառով։ Վարակված տեղամասի բուսածածկը նոսրանում է և հաճախ անհրաժեշտ է լինում կատարել վերացանք։ Ձնաբորբոս դիտվում է վաղ գարնանը, առավելապես այն տարիներին, երբ ձնհալը երկարատև է, մառախուղներն առատ, ձյունը աշնանից ծածկել է չսառած գետինը։ 

Բույսերի հիվանդություններ